# Den Europæiske Unions C 12A/15.

| | ISSN 1977-0871 |
| --- | --- |
| Den Europæiske Unions
  Tidende | C 12A |
| | |
| Dansk udgave | Meddelelser og oplysninger | 59. årgang15. januar 2016 |

ISSN 1977-0871

Den Europæiske Unions

Tidende

C 12A

Dansk udgave

Meddelelser og oplysninger

59. årgang15. januar 2016

---

| Informationsnummer | Indhold | Side |
| --- | --- | --- |
| | V   Øvrige meddelelser |
| | ADMINISTRATIVE PROCEDURER |
| | Den Europæiske Unions Domstol |
| 2016/C 012A/01 | Indkaldelse af ansøgninger | 1 |

Informationsnummer

Indhold

Side

V   Øvrige meddelelser

ADMINISTRATIVE PROCEDURER

Den Europæiske Unions Domstol

2016/C 012A/01

Indkaldelse af ansøgninger

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Den Europæiske Unions Domstol

| 15.1.2016 | DA | Den Europæiske Unions Tidende | CA 12/1 |
| --- | --- | --- | --- |

15.1.2016

DA

Den Europæiske Unions Tidende

CA 12/1

---

INDKALDELSE AF ANSØGNINGER

(2016/C 012 A/01)

Stillingen som direktør for Direktoratet for Tolkning (lønklasse AD 14 eller AD 15) ved Den Europæiske Unions Domstol i Luxembourg bliver ledig snarest. Denne stilling besættes i henhold til artikel 29, stk. 2, i vedtægten for tjenestemænd i Den Europæiske Union.

Direktoratet for Tolkning ved Den Europæiske Unions Domstols (1) opgave er at bistå Domstolen, Retten og Personaleretten i deres judicielle virksomhed ved at tilvejebringe en tolkning af en meget høj kvalitet under de mundtlige forhandlinger og andre møder, som afholdes af institutionen.

Direktoratet for Tolkning står over for en voksende arbejdsbyrde og muligvis ændringer i sine arbejdsmetoder, samtidig med at udgifterne til tolkning skal holdes i ave. Samtidig er den høje kvalitet af tolketjenesten fortsat afgørende for en velfungerende flersproget institution og for kvaliteten af det europæiske retssystem.

Direktøren, som er direkte underordnet justitssekretæren, har til opgave at organisere og motivere en tjeneste bestående af cirka 80 tjenestemænd, heraf 75 konferencetolke, der efter behov suppleres med kontraktansatte konferencetolke, og vedkommende vil skulle arbejde i en interinstitutionel sammenhæng, samtidig med at institutionens særlige kendetegn bevares.

Ansøgere, der skal være statsborgere i en medlemsstat i Den Europæiske Union, skal have kundskaber, som er bekræftet ved et eksamensbevis fra et universitet eller på universitetsniveau. De skal være i stand til at lede og koordinere arbejdet i en større administrativ enhed. Der kræves viden om og en bred erfaring inden for de af stillingsbeskrivelsen omfattede opgaver. Denne erhvervserfaring skal være på mindst ti år. Erhvervserfaring på området for konferencetolkning vil være en fordel.

Ansøgerne skal have indgående kendskab til et af Den Europæiske Unions officielle sprog og godt kendskab til de to andre officielle sprog. Kendskab til andre sprog vil ligeledes blive taget i betragtning. Af tjenstlige grunde kræves der, ud over fransk, et meget godt kendskab til engelsk.

INDGIVELSE AF ANSØGNINGER:

Ansøgere til denne stilling opfordres til at sende deres ansøgning til Domstolen, hvilket udelukkende kan ske pr. e-mail til følgende adresse: appel_candidatures@curia.europa.eu, senest den 12. februar 2016, kl. 17.00. Ansøgningen skal vedlægges et detaljeret curriculum vitae samt andre relevante dokumenter. Ansøgerne bedes ligeledes vedlægge en beskrivelse på maksimalt fem sider om direktøren for Direktoratet for Tolknings rolle og funktioner, idet det skal angives, hvad der efter deres opfattelse gør dem egnede til denne stilling.

Luxembourg, den 1. december 2015.

---

(1)  Supplerende oplysninger om Den Europæiske Unions Domstol og om Direktoratet for Tolkning er tilgængelige på institutionens websted www.curia.europa.eu

---